《次胡伯凯韵》
宋代·许月卿

作诗直欲到天悭，於蔿应如元鲁山。
我隐自便甘曲渚，子来相鲁钓清湾。
闲中日月诗书府，地上神仙人世间。
寻柳问花千古意，窗前幽草不须芟。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。